b'\n_START_ARTICLE_\nAtumas\n_START_SECTION_\nKultas\n_START_PARAGRAPH_\nSavo antb\xc5\xabti\xc5\xa1ku pavidalu t\xc5\xabno Nun gelm\xc4\x97se, kaip nem\xc4\x85stoma ir nenusakoma emanacij\xc5\xb3 s\xc4\x97kla. Pakilimas i\xc5\xa1 Nun rei\xc5\xa1kia kosmogonijos prad\xc5\xbei\xc4\x85, dvasin\xc4\x97s \xc5\xa1viesos pasirodym\xc4\x85, sukuriant pirm\xc4\x85j\xc4\x85 triad\xc4\x85._NEWLINE_Kaip B\xc5\xab\xc4\x8diai ir Intelektui tapatus k\xc5\xabr\xc4\x97jas Atumas pasirodo Ra Atumo pavidalu kaip pirmaprad\xc4\x97 kalva, Benbeno akmuo Heliopolyje. Nun gelm\xc4\x97se jis rei\xc5\xa1kia Atumo \xe2\x80\x93 \xc5\xa0u \xe2\x80\x93 Tefnut trejyb\xc4\x99, rei\xc5\xa1kian\xc4\x8di\xc4\x85 visumin\xc4\x97s pilnatv\xc4\x97s \xe2\x80\x93 laiko pilnatv\xc4\x97s (neheh) \xe2\x80\x93 am\xc5\xbeinyb\xc4\x97s (d\xc5\xbeet) triad\xc4\x85 arba visaties \xe2\x80\x93 gyvenimo \xe2\x80\x93 tiesos triad\xc4\x85._NEWLINE_Demiurgo vaidmuo ypa\xc4\x8d akcentuojama Heliopolio religiniame spekuliatyviniame mokyme apie enead\xc4\x85, kur teigiama, kad Ra Atumas \xe2\x80\x9epats save suk\xc5\xabr\xc4\x97\xe2\x80\x9c i\xc5\xa1 pirmaprad\xc5\xbeio chaoso, \xe2\x80\x9ei\xc5\xa1 Nuno ir i\xc5\xa1 neb\xc5\xabties\xe2\x80\x9c, o paskui suk\xc5\xabr\xc4\x97 vis\xc4\x85 diev\xc5\xb3 devynet\xc4\x85 (paut neteru)._NEWLINE_I\xc5\xa1 prad\xc5\xbei\xc5\xb3 ypa\xc4\x8d garbintas Heliopolyje kaip pasaulio k\xc5\xabr\xc4\x97jas ir vie\xc5\xa1pats, ta\xc4\x8diau v\xc4\x97liau imtas garbinti ir Hermopolyje bei kituose Auk\xc5\xa1tutinio ir \xc5\xbdemutinio Egipto miestuose._NEWLINE_Vykstant sinkretizmo procesui, Atumas susiliejo su Ptachu, Horu, Chepriu ir kt. dievais, o glaud\xc5\xbeiausiai \xe2\x80\x93 su Ra, ir atsirado vienas saul\xc4\x97s dievas Ra Atumas.'